text: – У мяне трое свіней, а чацвёртага кабана нядаўна закалолі. Як і мае дзяды, прадзеды, я заўсёды трымала свіней. Мне
  72 гады, я з трудавога пакалення і люблю працаваць на зямлі. А тут зрабілася немагчыма! Не даюць! Гасне хазяйства! І ніхто ў нас не пытаецца: прыязджаюць з міліцыяй і забіраюць свіней. Хаця мае свінні не хварэюць, ніякай эпідэміі ў нас няма. Хвароба не пацвярджаецца, а нашых свіней грабуць!.. А што нам далей есці? Магазіннае я есці не магу. Ні я, ні мае дзеці не прывыклі. Яны нашых свіней перакруцяць на кілбасы і будуць прадаваць іх нам па 160 тысяч за кілаграм. Кажуць, у тыя кілбасы нават туалетную паперу дадаюць. Я такое есці не буду!
  Людзям пагражаюць, што іх могуць завезці ў міліцыю, а я да таго часу можа і сама звядуся ды мяне ў псіхушку завязуць…